
І. ПРЕДНАЗНАЧЕНИЕ И ЦЕЛ НА ИЗПИТНАТА ПРОГРАМА

      Националната изпитна програма е предназначена за организиране и провеждане на държавните изпити по теория и по практика на професията и специалността за придобиване трета степен на професионална квалификация по професията 212040 Балетист, специалност 2120401 Класически танц от Списъка на професиите за професионално образование и обучение по чл.6 от Закона за професионалното образование и обучение (ЗПОО).
      Целта на настоящата национална изпитна програма е да определи единни критерии за оценка на професионалните компетенции на обучаваните, изискващи се за придобиване трета степен на професионална квалификация по изучаваната професия и специалност.
      Националната изпитна програма е разработена във връзка с чл. 36 от Закона за професионалното образование и обучение в съответствие с Държавното образователно изискване за придобиване на квалификация (Наредба № 60 от 13 февруари 2012 г. за придобиване на квалификация по професия Балетист, изд. ДВ, бр. 22 от 16 март 2012г.).
Държавният изпит по теория и практика на професията се провежда в съответствие с изискванията на ЗПОО и Наредба № 1 от 19.02.2020 г. за организацията и провеждането на изпитите за придобиване на професионална квалификация.

	       ІІ. СЪДЪРЖАНИЕ НА НАЦИОНАЛНАТА ИЗПИТНА ПРОГРАМА

                   Настоящата национална изпитна програма съдържа:
1. За част по теория на професията:
       А. Формат и учебно съдържание
       Б. Критерии за оценяване

2. За част по практика на професията:
       А. Изисквания за съдържанието на индивидуалните практически задания.
       Б. Критерии за оценяване.


            IІІ. ФОРМАТ, ОРГАНИЗАЦИЯ И ПРОВЕЖДАНЕ НА ДЪРЖАВНИЯ ИЗПИТ ЗА ПРИДОБИВАНЕ НА ТРЕТА СТЕПЕН НА ПРОФЕСИОНАЛНА КВАЛИФИКАЦИЯ

1. Държавният изпит за придобиване на трета степен на професионална квалификация включва две части:
  	а) част по теория на професията върху учебното съдържание от задължителната професионална подготовка; 
  	б) част по практика на професията и специалността.
2. Държавният изпит част по теория на професията е писмен и се провежда във формата на тест, който се състои от три модула и включва въпроси, чието правилно решение дава максимален общ брой 100 точки.  
     2.1. Времетраенето на изпита част по теория на професията е 4 (четири) астрономически часа, разпределени както следва: първи модул – 40 минути, втори модул – 80 минути, трети модул – 120 минути. 
	2.2. Тестовият комплект за писмен тест се избира в училището от база данни с въпроси на основание на чл. 3, ал. 2 от НАРЕДБА № 1, от 19.02.2020 г. за организацията и провеждането на изпитите за придобиване на професионална квалификация, Обн. - ДВ, бр. 18 от 28.02.2020 г.  
	2.3. Учениците се явяват на част по теория на професията с химикал със син цвят, молив и гума в съответствие с чл. 5, ал.1 от НАРЕДБА № 1, от 19.02.2020 г. за организацията и провеждането на изпитите за придобиване на професионална квалификация, Обн. - ДВ, бр. 18 от 28.02.2020 г.  
3. Държавният изпит част по практика на професията представлява изпълнение на част от балетно произведение  в съответствие с компетенциите за достигане трета степен на професионална квалификация по професията.
4. Дейностите и задълженията на комисиите за подготовка, организиране и провеждане на изпитите и на Директора са разписани в чл. 4 от НАРЕДБА № 1/19.02.2020 г. за организацията и провеждането на изпитите за придобиване на професионална квалификация, Обн. - ДВ, бр. 18 от 28.02.2020 г. 
5. Съставът на комисиите за подготовка и оценяване на изпита - част по теория на професията и за провеждане и оценяване на изпита - част по практика на професията, се определя в съответствие с чл. 35, ал. 1 - 3 от ЗПОО за всяка специалност от професия, по която ще се полага изпит. Те се назначават със заповед на Директора на училището. В случай, че организациите на работодателите, както и на висшите училища и/или съответно на културни институти не предложат свои представители за включване в състава на изпитните комисии, Директорът допълва състава на комисията с определени от него членове.
6. Оценките поставени от изпитните комисии за част по теория на професията и за част по практика на професията са окончателни и не подлежат на промяна.
7. В определеното в графика време и място за провеждане на държавния изпит - част по теория и част по практика на професията, учениците се явяват с документ за самоличност. 

IV. ОЦЕНЯВАНЕ НА РЕЗУЛТАТИТЕ ОТ ИЗПИТИТЕ ЗА ПРИДОБИВАНЕ НА ПРОФЕСИОНАЛНА КВАЛИФИКАЦИЯ

	Оценяването на резултатите от държавния изпит за придобиване на трета степен на професионална квалификация се извършва в точки, както следва:
· част по теория на професията – максимално 100 точки;
· част по практика на професията – максимално 100 точки.



  Критерии за оценяване на част по теория на професията:
	
	№
	Критерии за оценяване по теория на професията 
	Максимален брой точки

	1.
	Тест – първа част, двадесет и два въпроса със затворен отговор
	22

	2.
	Тест – втора част,  задачи с отворен отговор
	36

	3.
	Тест – трета част, писмено развиване на тема
	42

	3.1
	- степен на обхващане на проблематиката – 22 т. 
	

	3.2
	- познаване и владеене на терминологията – 8 т.
	

	3.3
	- вярност на определенията и примерите – 8 т.
	

	3.4
	- логична структура на изложението – 2 т.
	

	3.5
	- граматически правилен език и стил – 2 т.
	

	
	Общо:
	100



            Забележка: Неправилният отговор се оценява с 0 точки. Непълният отговор се 	оценява с част от точките за верен и пълен отговор с точност до  0,5. 


· 	Критерии за оценяване на част по практика на професията и специалността:	
	№
	Критерии за оценяване по практика на професията
	Максимален брой точки

	1.
	Цялостно представяне на програмата
	40

	2.
	[bookmark: _GoBack]Художествено изграждане на танците  - стил,  техническа прецизност. 
	40

	3.
	Сценично присъствие
	10

	4.
	Музикалност
	10

	
	Общо:
	100



	Забележка: При оценката за цялостно представяне на програмата се взима предвид и подбора на произведенията включени в нея – съобразени с художествения опит и предразположението на ученика към тях, както и съответствието на техническите му умения, със съдържащите се в тях трудности.



	Окончателната оценка в брой точки се формира след успешно полагане на всяка част от изпита. Всяка част от държавния изпит е успешно положена при постигане на петдесет на сто от максималния брой точки, определени в националната изпитна програма.
	Окончателната оценка в брой точки се превръща в цифрова оценка с точност до 0,01 по формулата:
	Цифрова оценка = окончателната оценка в брой точки х 0,06.
	Формирането на окончателната оценка от изпита е в съотношение – 50 процента частта по теория на професията и 50 процента частта по практика на професията от общия брой точки  по всяка част.
	Окончателна оценка в брой точки = 0,5 х получения брой точки от часта по теория на професията + 0,5 х получения брой точки от часта по практика на професията.
            Окончателната оценка от държавния изпит за придобиване на квалификация по професията е с количествен и качествен показател, с точност до 0,01 и се определя, както следва:
	а) за количествен показател от 2,00 до 2,99 се определя качествен показател слаб;
	б) за количествен показател от 3,00 до 3,49 се определя качествен показател среден;
	в) за количествен показател от 3,50 до 4,49 се определя качествен показател добър;
	г) за количествен показател от 4,50 до 5,49 се определя качествен показател много добър;
	д) за количествен показател от 5,50 до 6,00 се определя качествен показател отличен;

               Оценяването на писмените работи от изпита на част по теория на професията се извършва от комисията в съответствие с чл. 14 от от НАРЕДБА № 1, от 19.02.2020 г. за организацията и провеждането на изпитите за придобиване на професионална квалификация, Обн. - ДВ, бр. 18 от 28.02.2020 г.  
             Оценяването на индивидуалните изпълнения на част от балетно произведение от изпита на част по практика на професията се извършва от комисията в съответствие с чл. 15 от от НАРЕДБА № 1, от 19.02.2020 г. за организацията и провеждането на изпитите за придобиване на професионална квалификация, Обн. - ДВ, бр. 18 от 28.02.2020 г.  

V. УЧЕБНО СЪДЪРЖАНИЕ НА ПИСМЕНИЯ ИЗПИТ ПО ЧАСТ ТЕОРИЯ 
НА ПРОФЕСИЯТА И КРИТЕРИИ ЗА ОЦЕНЯВАНЕ 

Учебното съдържание за писмения изпит по теория на професията обхваща следните модули:
· Теория и методика на танца;
· История на танца


Тестът за писмения изпит по теория на професията се състои от три части:

А. Първи модул - включва 22 въпроса със затворен отговор от учебното съдържание по дисциплините -  теория  и методика на танца и история на танца.
       Всеки верен отговор носи по 1 точка. Максималният брой точки от първия модул  на теста е 22 точки.  
        Б. Втори модул – включва 18 задачи с отворен отговор.  
        Задачите включват елементи от учебното съдържание по теория и методика на танца и история на танца. 
        Всеки въпрос носи при верен отговор по две точки. Максималният брой точки от втория модул на теста е 36точки.

 В. Трети модул – въпрос за писмен отговор
	Представлява писмено развиване на въпрос от предварително обявени 10 въпроса по учебно съдържание по история на танца. Писмената работа е в обем до четири страници. Максималният брой точки от третия модул на теста е 42 точки. Оценяването на работите се извършва въз основа на критериите, определени в Раздел V на програмата „Система за оценяване”, съобразно учебното съдържание към съответния въпрос.

  

· Учебно съдържание по учебния предмет „Теория и методика на танца”, включено в първия и втория модул на теста:

1. Видове движения и разделянето им  на групи.
2. Анализ на движенията, характер и стил. Правила за изпълнение и преподаване на движения от следните групи: Батмани; Позиции и движения на ръцете; Пози в класическия танц; Въртения; Скокове; Рондове; Издигане на полупалци и палци; Фуете; Удари на краката; Турове.
3.  Понятието „скок” в танца; групи скокове според тяхната амплитуда и според техниката на изпълнението.
4. Свързващи движения и тяхната роля за развитие на танцувалността.
5. Елементи на урока.

     
	Учебно съдържание по учебния предмет „История на танца”, включено в първия и втория модул на теста:
Теоретични знания за зараждането и развитието на танцовото изкуство от древността до 20 век.




Трети модул: 
Въпрос за писмен отговор  по „История на танца“:

Тема №1. Танцът в  древните общества:
· Танцът в първобитното общество, неговата култова база и основни етапи във формирането му  – 5 т.
· Танцовото изкуство  в  Древен Египет –  5 т.
· Танцърт в Древна Гърция: Критско – микенски период; Гръцка класика; зараждане на  древногръцкия театър, място и роля на танца в него – 7 т.
· Танцовата култура през епохата на Древен Рим- 5 т.

Тема № 2. Комедийните балети на Молиер. Откриване на Академията на танца в Париж – 1661 г.:
· Молиер – биографични данни – 6 т.
· Същност на неговата реформа – 10 т.
· Създаване на Академията на танца в Париж – 1661г. – 6 т.


Тема № 3. Жан-Жорж Новер. „Писма за танца”
· Биографични данни за Новер – 4 т.
· Първи период от балетмайсторската му дейност, обхващаща 50-те години на 18 век – 4 т.
· Понятието „действен танц”; постановъчна дейност – 8 т.
· „Писма за танца и балета” – жанр, кога и къде е издаден теоретичния труд и ролята му за развитието на танцовото изкуство – 6 т.

Тема № 4. Филип и Мария Тальони. Жул Перо и перлата на романтизма - „Жизел”
· Епохата, в която творят Филип и Мария Тальони – исторически граници, характеристика – 6 т.
· Първият романтичен балет – „Силфида”; развитие и значение на женския танц – 8 т.
· Жул Перо и пътят му до създаването на „Жизел” – връх на романтичното балетно изкуство –  8 т. 

Тема № 5. Мариус Петипа и балетите на Чайковски. Симфонизация на танца
· Биографични данни за Мариус Петипа; изпълнителска дейност – 4 т.
· Първи балетни спектакли – „Дъщерята на фараона”, „Цар Кандавал”, „Дон Кихот”, „Баядерка” – 4 т.
· Симфонизация на танца – определение; произведения; творческото съдружие на Петипа с Чайковски – „Спящата красавица” и „Лебедово езеро”/заедно с Лев Иванов/ и „Раймонда” на Глазунов – 8 т.
· Ролята на Петипа за развитието на руския  балет. Наследството, което оставя на световните балетни сцени – 6 т.

Тема № 6. Творчеството на първия голям руски балетмайстор – Лев Иванов:
· Биографични данни – образование, изпълнителска дейност, първи хореографски решения –  6 т.
· „Лешникотрошачката” – 6 т.
· 2 действие от балета „Лебедово езеро” – кога и по какъв повод е поставено, защо се изпълнява и до днес като самостоятелно произведение; премиера на „Лебедово езеро” – 10 т.


Тема № 7. Реформаторски течения в началото на 20 век -  Айседора Дънкан
· Специфика на периода; Обща характеристика на епохата; Тенденции; Мястото, където се зараждат реформаторските течения – 12 т.
· Айседора Дънкан – биографични данни; специфика на творчеството й; създаване на школи по света; нейната книга „Моят живот” – 10 т.

Тема № 8. Михаил Фокин. Трупата на Дягилев и „Руските сезони” в Париж.
· Михаил Фокин – биографични данни, образование, реформаторски идеи в творчеството му; постановъчна дейност – 7 т.
· Сергей Дягилев – биографични данни, кръжока „Свят на изкуствата” и новаторските му идеи за развитието на изкуството – 7 т.
· „Руските сезони” в Париж – пропагандирането на руското изкуство на Запад; представянето на изложби, концерти и балети в Париж; Трупата му, поставяните балети, следващи максимата му „Изненадай ме, удиви ме!”; Балетмайстори, работили за него през годините – 8 т.

Тема № 9. Български балет. Начални прояви – Александър Димитров, Пешо Радоев и Руска Колева
·  Епохата, в която се проявяват тези начални прояви.Развитието на културния живот в по-големите градове от страната; поява на ресторанти с жива музика; развитие на оперни дружби и оперетни театри – 4 т.
· Александър Димитров – биографични данни, образование, специализации, постановъчна дейност – 6 т.
· Пешо Радоев – биографични данни, образование, специализации, постановъчна дейност, издаване на вестник „Танц”, първа балетна школа – 6 т.
· Руска Колева - биографични данни, образование, специализации, постановъчна дейност – 6 т.
 


Тема № 10. Творчеството на Анастас Петров и професионалното развитие на балетната трупа при Софийска опера
           -       Биографични данни; обучението му в Берлин при Е.Едуардова; срещата му с Макс Терпис – 4 т.
· Начело на балетната трупа при Софийска опера; Първи балетен спектакъл – „Копелия” – 22.02.1928 г - 4 т.
· Израстване на балетната трупа; Създаване на школа, а по-късно и на балетното училище в столицата – 4 т.
· Постановъчна дейност – танци в опери и оперети, постановки в създадената от него школа, както и балетни спектакли; Ролята на Ан. Петров в развитието на българския балет – 10 т.

Забележка: Разпределението на точките се отнася за критерия „Степен на обхващане на проблематиката“ – 22 т.  



VI. РЕПЕРТОАРНИ  ИЗИСКВАНИЯ ЗА ЧАСТ ПО ПРАКТИКА НА 	ПРОФЕСИЯТА И СПЕЦИАЛНОСТТА:
1. Две вариации по избор от класическия балетен репертоар:
·  „Спящата красавица”
· „Дон Кихот”
· „Пахита”
· „Жизел”
· „Корсар”
· „Лебедово езеро”
· „Баядерка”
· „Раймонда”

2. Pas de deux:
· Принцеса Флорина и Синя птица
· I  действие от „Жизел”
· „Корсар”
· Класическо Pas de deux от Чайковски
3. Постановка на педагога
Забележка:  Посочените балетни постановки и избрания репертоар са примерни, балетният педагог може да избере друго произведение от класическото балетно наследство.

